Berlingske Tidende, 1831-03-14
J den Tale, hvormed Lord John Russell understyttede denne Plan, erklærede han samme for Kabinettets eenstemmige Beslutning og i Særdeleshed for Resultatet af Premierministerens Anskuelser. Han søgte at bevise, at de gamle Misbrugs Vedvaren ingenlunde var Constitutionens nødvendige Betingelse; meget mere troede han, at den foreslaaede Forandring var nødvendig, for at opretholde Constitutionen, og han haabede, at Forslaget havde truffet den rette Riddelvei. Reformens Lovmæssighed søgde han at bevise af historiske Grunde, dens Nødvendighed af den totale Mangel paa Tillid, som gjorde Folket fremmed for Parlamentet i dettes nærværende Forfatning. Spørgsmaalet om Parlamentets Varighed forekommer ikke i denne Plan, da Kabinettet har besluttet at foredrage dette som et særskildt, eller overdrage enkelte Medlemmer at bringe det paa Bane. Lord Russell erklærede sig imidlertid, hvad ham selv angik, for en kortere Vedvaren end nu. Jkke saa gunstigen yttrede han sig angaaende Spørgsmaalet om den hemmelige Votering (det saakaldte Balotsystem, der ligesaalidet var bleven berørt i hiin Plan. Til Slutning sagde han, at Reformen maatte være omfattende, thi Landets Anliggender kunne ikke paa nogen anden Maade længere varetages og bestyres. "Om denne Planer den rette - oblev han - kan vel drages i Tvivl, men vist er det, at en Reform maa foretages eller vi gaae til Grunde tilligemed vor Constitution." - Han opfordrede Englands Aristocratie til frivilligen at bringe Nationen et Offer, - hvortil den ellers maaskee engang vilde tvinge det, - og derved forskaffe Thronen Stabilitet, Parlamentet Styrke og Landet Rolighed. - Taleren endte under lydelig bifaldsyttring. Derefter talede mange Medlemmer, blandt andre Sir R. Jnglis og Hr. H. Tiviss imod og Ministeren Lord Althorp for Reformen. - Næste Aften blev Debatten fortsat. Selv Hr. Hume, som det ellers er saa vanskeligt, at gjøre tilpas, erklærede sig fuldkommen tilfreds med den ministerille Forholdsregel. Debatten varede ogsaa dennesinde over Midnat. I Gaar Aftes talede atter mange af Husets Medlemmer, navnligen den bekjendte rige Banquier, Baring, der erklærede: "at Parlamentet, ved at antage Reformebillen, vilde begaae et Selvmord. Af de nys afgangne Ministere talede Sir Robert Peel meget eftertrykkeligen imod Reformen. Sine Indvendinger grundede han ikke saa meget paa det nugieldende Parlamentar=Systems Fuldkommenhed, som meget mere paa den ny Plans formeentlige Farlighed. Først Kl. 2 1/2 om Morgenen skildtes Huset af og det fortsætter i Dag sine Debatter. Uagtet den heftige Modsigelse, som denne store Forholdsregel finder, og dens Modstanderes kraftige Anstrængelser, troer man dog, at den vil lykkes, da adskillige Mænd af stor Jndflydelse, blandt disse Hertugerne af Bedford og af Devonshire, ere den gunstige. Ministerialbladet The Courier forsikkrer, at Hs. N. Kongen har bevilget Reform Billen i Et og Alt. - Adskillige af de store Borougheiere have allerede tilkjendegivet de af dem udnævnte Repræsentanter i Parlamentet deres Ønske, at disse ville understytte Reformbillen. Allesteds holdes Forsamlinger til dens Fremme, navnlig i alle Londons Kirkesogne, hvor den har opvakt saa stor Glæde, at den blev indringet med Klokkerne i alle Kirker.